**Шпакловка от чисто варно мляко и прах от счукана теракота за матово гладко крайно покритие.**

**COCCIO FIORENTINO** пресъздава традициите на античните средиземноморски цивилизации, обединявайки един незаменим материал, какъвто е варта, богат на технически съставки и на артистично занаятчийско творчество, с декоративния ефект, дължащ се на инертните компоненти на счукания глинен съд, представени в сместа, които се простират равномерно по повърхността, където се прилага този материал, създавайки едно характерно преливане на цветовете. Силен с вековната си традиция продуктът **COCCIO FIORENTINO** се представя хармонично, както във реставрационната консервация на исторически сгради, така и като декоративно решение в дизайна на вътрешни и външни обитаеми пространства.

ХАРАКТЕРИСТИКИ:

**COCCIO FIORENTINO** представлява антикондензно „дишащо” минерално покритие на основата на варно мляко от най-добро качество, изпечено в пещи на дърва, с дълъг период на узряване (наложително за гарантиране на стабилност и трайност на продукта), парченца от счукана теракота с подходящ размер на гранулите, подбран и гранулометрично балансиран мраморен прах, добавки от растителен произход, добавки от органичен произход, по-малко от 5 % (сух остатък – **съответствуващ на норма DIN 18363, 2.4.6**), глини и неорганични оксиди. Използването на варта като свързващо вещество придава максимална изпаряемост, подпомагайки естествената дифузия на околната влажност през мазилката и зидарията; повишената алкалност на минералния компонент не позволява образуването и разпространението на плесени и бактерии, ако външни фактори не му модифицират рН-то; благодарение на процеса на карбонизация, се формира здрава и неизменяема във времето мрежа (решетка). **COCCIO FIORENTINO**, благодарение на специалните използувани материали, се явява силно светоустойчив, не е запалим, не е токсичен, не замърсява околната среда. Поради специфичния си минерален състав, продуктът може да бъде предмет, в случай на външно приложение, на замърсявания и обезцветявания, имащи неравномерен характер: във фазата на полагане на различните поглъщания на носещата основа, по време на излагане на различни въздействия на околната среда; освен това, излагането на силен и продължителен дъжд през първите дни след полагането, особено, ако дъждът има киселинен характер, може да причини формирането на повърхностен белезникав слой (патина), дължащ се на химична реакция на още некарбонизиралия калциевия хидроокис, явление, което има тенденцията да изчезва във времето със следващите овлажнявания. Тези несъвършенства не могат да се смятат за недостатъци на продукта, а по-скоро характеристика на неговата естественост.

ОБЛАСТИ НА ИЗПОЛЗВАНЕ:

**COCCIO FIORENTINO** е специално предназначен за консервиращи реставрации на стари исторически сгради, като палати, вили, църкви, като от вътрешната страна, така и от външната страна; за реализиране на повърхности с повишена естетическа стойност във всичките места за обитаване, както модерни, така и класически: зали, стълбища, санитарни помещения, всекидневни; за постигане на елегантност на по-изискани обществени помещения като хотели, ресторанти, магазини и т.н. Освен това, представлява едно идеално решение за финално покритие върху вътрешни саниращи противовлажни мазилки.

НАЧИН НА ПРИЛАГАНЕ:

Външно – подготовка: препоръчва се полагане върху мазилки на варова основа, като **ARCADIA ® INTONACO**. В случай на стари мазилки, последните трябва да бъдат остъргани и възстановени с **ARCADIA ® INTONACO**. Върху мазилки или стари боядисвания, здраво захванати към носещата основа, но особено ронливи, се препоръчва полагането на една ръка от **ACCADEMIA SILIK PRIMER**, разреден с вода в съотношение 2:1 и положен до пълно насищане на носещата основа. При наличие на органични боядисвания или синтетични покрития, последните трябва да се свалят напълно докато бъде възстановена оригиналната мазилка и загладена повърхността с **INTOCALCE** с цел да се осигури подходяща и равномерна носеща основа за закрепване. В случай на прашни или особено сухи носещи основи, е необходимо да се намокри с вода повърхността преди полагането.

Вътрешно – подготовка: нанася се директно върху строителна мазилка или върху стари минерални бои, стига да не са ронещи се, в добро състояние и достатъчно грапави. Върху носещи основи от типа: гипс, изкуствен мрамор, гипсокартон, стари синтетични или ронливи бои, гипсови шпакловки и т.н., е необходимо да се положи една ръка от **PROTEXIL ® ACQUA PRIMER** до насищане и след това – една ръка от **ACCADEMIA STRUCTUR**.

Предварително трябва да се неутрализира с подходящи продукти, наличието на петна от различен произход или евентуални солни натрупвания. В случай на неравни носещи основи, както от вътрешната страна, така и от външната страна, с нееднородни включения, подновени участъци от мазилки, наличие на петна и т.н., се препоръчва полагането на един слой от  **INTOCALCE** посредством стоманена маламашка, с цел да се нивелира повърхността и да се създаде идеален фон за равномерно абсорбиране.

Пристъпва се към полагането на **COCCIO FIORENTINO** чрез нанасяне със стоманена маламашка на една ръка за запълване върху носещата основа.

Полага се втори тънък слой с шпакла от **COCCIO FIORENTINO** и върху оставения да „дръпне” продукт, се обработва (смъква) повърхността с енергично натискане на шпаклата до постигане на гладкост и прозрачност. В случай, че продуктът изсъхва прекалено бързо, е необходимо да се намокря повърхността с вода. По време на изглаждането, парченцата счукана теракота се натрошават, създавайки характерния цветен точков ефект.

В случай на полагане върху фасади, се препоръчва финален защитен слой с **PROTEXIL ® IMPERMEABILIZZANTE**, импрегниращ и водоотблъскващ материал на основата на силани/силоксани, в достатъчно количество, с цел да се подобри чувствително водонепроницаемостта, защитата от излагане на въздействието на киселинни дъждове и почистването на фасадата във времето. Тази операция се препоръчва особено в случай на полагане на изглаждаща варова смес върху носещи основи, силно водоотблъскващи като саниращи противовлажни мазилки, за да се избегне преждевременното износване на финалния слой.

ПРЕПОРЪКИ:

* **Преди да се пристъпи към нанасянето, да се подсигури наличието на идеално суха и „узряла” носеща основа, идеално закрепена към долния слой, отсъствието на замърсявания, омаслявания, мухъл, плесен, гъбички, бактерии, соли и всичко друго, което би могло да наруши адхезията (сцеплението) или успешното завършване на операцията.**
* **Опаковките да се съхраняват, като се изключи възможност от замръзване (минимум + 5º С).**
* **Да се съхранява на хладно, сухо и защитено от слънчеви лъчи място.**
* **Продуктът да се използува при температура на околната среда и на носещата основа между + 8º С и + 35º С, при относителна влажност, непревишаваща 75 %.**
* **Да се избягва изсъхването да става при температура на околната среда и на носещата основа по-ниска от + 5º С.**
* **Да не се полага при риск от престоящ валеж, при силно слънце, при силен вятър или при продължителна мъгла.**
* **Да се защитят фасадите от силен дъжд през времето, необходимо за пълното изсъхване на продукта.**
* **Да се осигурят скелета, с цел да се осигури непрекъснатост на работата до архитектурните прекъсващи елементи, като по този начин се избегне образуването на наслагвания, прехвърляния и разлики в цвета**
* **Да се осигури достатъчно количество от една единствена партида за работата или колкото може по-малко боя за свършване на определените части на работата, с цел да не се прояви очевидна разлика в тоналността.**
* **Като се имат предвид и други възможни ситуации на интервенция, в случай на необходимост да се потърси нашата техническа асистенция.**

ТЕХНИЧЕСКИ ДАННИ:

**ИЗСЪХВАНЕ ПРИ 20º С** на пипане - 2 – 3 часа, в дълбочина - около 36 часа.

**РАЗХОДНА НОРМА** 400 – 500 g/m2 на слой

**ВИСКОЗИТЕТ:** н.д.

**СУХ ОСТАТЪК ПРИ 105 g ºC:** 73 % ± 1 %

**РАЗМЕР НА ГРАНУЛАТА:** максимален диаметър 0.5 mm

**pH:** около 14

**СРОК НА СЪХРАНЕНИЕ:** 24 месеца

**ВИД НА ИЗСЪХНАЛИЯ ФИЛМ** гладък, полупрозрачен, с точици и ивици в цвят тухленочервен

**РАЗРЕДИТЕЛ (за пресен продукт):** вода

**ОПАКОВКА** 20 kg

**ЦВЕТОВЕ** Бяло, колекция **„Spatolai e rasati decorative”** 31 цвята. (\* Табличните цветове са гарантирани за вътрешна употреба, докато за външна употреба е задължително да се специфицира цвета при предаване на поръчката)

**Класификация в съответствие със Законодателно постановление No 161 от 27.03.2006 г.:**

1) Оцветяване за декоративни ефекти;

Гранични стойности на емисии от органични летливи съставки (C.O.V.) в g/l:

от 01.01.2007 г. = 300 g/l,

 от 01.01.2010 г. = 200 g/l

Максимална стойност на емисии от органични летливи съставки (C.O.V.) в продукта:

20 g/l от подготвеното

Настоящата информация е плод на старателно контролирани изпитания и изразява нашите най-добри и най-актуализирани познания. От друга страна, тази информация се разпространява като индикация и не може да предизвика отговорност от страна на нашата фирма, както и да бъде повод за контестация от какъвто и да е било характер, свързана с използването на описаните продукти. Трябва да се има предвид и факта, че условията на приложение не могат да бъдат контролирани от нашата фирма.

|  |
| --- |
| КРАТКО ОПИСАНИЕ НА АРТ. **0853** **COCCIO FIORENTINO** |

Полагане на **COCCIO FIORENTINO**, антикондензно минерално покритие на основата на варно мляко с високо качество при дълго „зреене”, счукана теракота, побрани мраморни прахове, добавки от растителен произход, глини и неорганични оксиди; притежава повишена антикондензност („дишане”), повишена алкалност, непозволяваща образуването и разпространението на гъби и бактерии, устойчив продукт на удар и остъргване, на вид – гладък, полуматов и полупрозрачен, полагат се две ръце посредством маламашка от неръждаема стомана и след това се смъква с режеща шпакла, за да се постигне равна, гладка и компактна повърхност, със специфичното преливане на цветовете, набраздено с ивиците от шпакловането с варта и счуканата теракота.

Продуктите на МР са покрити от „Полица за гаранция на продукта” No 4.078.884-66-8191 на Duomo UniOne Spa – Gruppo Cattolica